section_heading: Prvi svjetski rat
paragraph_text: U svibnju 1915. postaje zapovjednikom 3. armije zamijenivši na tom mjestu Svetozara Borojevića koji je zbog ulaska Italije u rat na strani Antante premješten na novootvoreno Talijansko bojište. Zapovijedajući 3. armijom, Puhalo sudjeluje u ofenzivi Gorlice-Tarnow, koja omogućuje oslobađanje Przemysla. Zbog preustroja austrougarske vojske 3. armija je u lipnju 1915. raspuštena nakon čega Puhalo preuzima zapovjedništvo nad 1. armijom zamijenivši na tom mjestu Karla von Kirchbacha. Zapovijedajući navedenom armijom, zauzima mostobrane kod Sandomierza i Tarlo-Josefowa, te zauzima Lavov (njem. Lemberg) i Dubno, nakon čega se bojište stabiliziralo. Za uspješno zapovijedanje je u svibnju 1916. unaprijeđen u čin general pukovnika.